Haktranĉa videoludo

Haktranĉa videoludo,  Hack 'n' slash (mallongigo de hack and slash, laŭvorte « tranĉu kaj haketu »), estas videoluda ĝenro kaj specifa tipo de rola videoludo, kies ludomaniero fokusiĝas sur batalo kontraŭ hordoj da monstroj, kiuj ebligas al la ludanto progrese plibonigi sian rolulon akirante spertpoentojn por pliigi siajn kapablojn kaj akiri ĉiam pli potencan ekipon, tiel ke li/ŝi alfrontu ĉiam pli fortajn monstrojn, kaj tiel plu.

La ĝenro kaptas la atenton de la ludanto per la konstanta optimumigo de sia rolulo kaj la akiro de malofta ekipaĵo. Pro tio la rakonto ĝenerale estas sufiĉe dua-ranga kaj servas nur por prezenti la kuntekston : plejmultaj haktranĉaj videoludoj necesas senĉese rekomenci la ludon ekde la komenco post kiam la historio finiĝis (pliigante la malfacilecon kaj/aŭ aldonante kelkajn novaĵojn), por ke la ludantoj povu evoluigi sian rolulon ankoraŭ pli.

La ĝenro havas siajn fontojn en la rolaj tabulludoj, kaj estas plej influita de la universo de fantasto (kiu estas la bazo por multaj H&S). La unua referenco pri tiu ĝenro ŝajnas esti artikolo de la magazino Dragon, datita je julio 1980 kaj subskribita de Jean Wells kaj Kim Mohan, kiu rakontis pri sesioj de Drakoj kaj Galerioj kie la ludantoj tiel kondutis, igante la aŭtorojn diri ke «estas en D&G pli da potencialo ol la klasika modelo pordo-monstro-trezoro ("hacking and slashing") [...]».

 Vidu ankaŭ 

 Tipoj de videoludoj

 Referencoj 

Kategorio:Videoludaj ĝenroj